جنوبی کوریا جمهوررئیسی یون سوک یول, شمالی کوریا نینگ تحریک لری گه قرشی جواب قیتره دیگن لیک لرینی بیلدیردی.
یون, پایتخت سئول یقینیده گی سئول هوا قونلغه سیده جنوبی کوریا قوراللی کوچلری نینگ 75 ییللیگی مناسبتی بیلن ترتیب لنگن مراسمده معروضه قیلدی.
شمالی کوریا نینگ تحریم لر گه قره مسدن هسته و راکت ظرفیتی نی آرتیرگن لیگینی بیلدیرگن یون, اوشبو اولکه نینگ هسته ای قوراللردن فایده له نیب خلق ارا جامعه نی "انیق تهدید" ایتیاتگن لیگینی ایسله تیب اوتدی.
یون, شمالی کوریا نینگ تحریک لری نینگ "خلق اوچون حیاتی بیر تهدید" و "دنیا تینچلیگی اوچون جدی بیر گپ" دن عبارت ایکن لیگی نی بیلدیررایکن, "اردو میز, شمالی کوریا نینگ هر قنده ی بیر تحریکی گه قرشی زودلیک بیلن جواب قیتره دی.  شمالی کوریا هسته ای سلاح دن فایده لنسه, رژیمی, جنوبی کوریا- امریکا قوشمه ایالتلری اتفاقی تامانیدن بیریله دیگن قتتیق جواب بیلن اداققه ییتیشتیریله دی" دییه قید ایتدی.
یون, اولکه سی نینگ امریکا قوشمه ایالتلری و جاپان بیلن همکارلیگی نی ینه ده کوچه یتیره دیگن لیگی و بو اولکه لر بیلن یقین همکارلیکده حرکت قیلیب پیونگ یانگ گه قرشی کوچلی سیاست آلیب باره دیگن لیگینی بیلدیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
